cyanic-selkie/wikianc huggingface dataset:
Kontonummer
Norge
Sifrene i et kontonummer grupperes i tre grupper, med en liten avstand mellom hver gruppe, der: Tidligere var bankenes bruk av siffer for kontogrupper relativt standardisert, f.eks. ble 10 t.o.m. 19 brukt for lønnskonti (personers brukskonti). I dag er bruken i langt mindre grad standardisert, og noen banker benytter ikke disse to sifrene til å identifisere spesielle kontogrupper. (For banker som ikke benytter kontogruppe vil kundenummeret være yyzzzz.) Beregningen foretas med modulo 11 med vekttall 5432765432.
Fylkesvei 4474
Fylkesvei 4474 går mellom Øksnevad og Orstad i Klepp kommune.
Frem til 2019 hadde veien betegnelsen fylkesvei 253.
Selvstyrt område
Et selvstyrt område (autonom region) er en region som har en viss uavhengig status, og som ofte har en annen etnisk sammensetning enn resten av landet. Eksempler på autonome regioner er den finske regionen Åland der flertallet av befolkningen har svensk som morsmål; og den kurdiske autonome region i Irak der flertallet er av kurdisk etnisitet.
Andre kjente eksempler på autonome områder er Grønland, Færøyene, Tsjetsjenia, Dagestan, Krim og Hongkong.
Forsvarets forskningsinstitutt
Forsvarets forskningsinstitutt (FFI) er en norsk statlig forskningsinstitusjon underlagt Forsvarsdepartementet med ansvar for forskning og utvikling for Forsvarets behov. FFI er et tverrfaglig institutt, og har blant annet ansatte med fagbakgrunn innen matematikk, fysikk, informasjonsteknologi, kjemi, biologi, medisin, psykologi, statsvitenskap, sosialantropologi, historie og økonomi.
FFI ligger på Kjeller ved Lillestrøm, 25 km utenfor Oslo. Instituttet har også en forskningsenhet på Karljohansvern i Horten.
Historie
FFI har sine røtter i Forsvarets Overkommandos Tekniske Utvalg (FOTU) i London, som i 1944 foreslo at det skulle etableres et eget militært forskningsinstitutt underlagt Forsvarsdepartementet. Forslaget møtte motstand, men hadde en sterk tilhenger i Jens Chr. Hauge, og 11. april 1946 ga Stortinget tilslutning til opprettelse av Forsvarets forskningsinstitutt.
Instituttet hadde som oppgave å holde myndighetene oppdatert om den militærteknologiske utviklingen, utvikle utstyr og bidra til utviklingen av norsk industri på områder av militær interesse. Instituttet ble etablert med høye ambisjoner, som ble fulgt opp av generøse bevilgninger. Det hadde sitt eget atomprosjekt som senere ble overført til Institutt for atomenergi (IFA), og forsket på nye teknologier som sonar, radar, missiler og telekommunikasjon. Dette arbeidet ga resultater som fikk betydning i sivil sektor.
Utover 1950-tallet fikk Norge teknologisk- og våpenhjelp hjelp fra NATO-partnerne og behovet for egenutvikling av våpen ble mindre, og FFI kunne konsentrere innsatsen til spesielle nisjer, ofte i samarbeid med alliansepartnerne. Fra 1953 og i ti år fremover mottok FFI store midler gjennom det amerikanske Mutual Weapons Development Program (MWDP), et resultat av denne støtten er utviklingen av antiubåtvåpenet Terne.
Fra midten av 1960-årene satset FFI på utvikle teknologer i samarbeid med USA som dro nytte av Norges strategiske beliggenhet for å overvåke situasjonen i Sovjetunionen. Sentralt i dette arbeidet var utviklingen av et deteksjonsanlegg for atomsprengninger. FFI utviklet etterhvert en teoretisk systemanalyse som gjorde instituttet til en sentral premissleverandør i norsk forsvarspolitikk, i mangel på offiserer med krigserfaring.
Caernarvons klokker i arbeidstøy
Caernarvons klokker i arbeidstøy (engelsk: Bellringer of Caernarvon in costume of trade) er et maleri fra 1870-årene av den walisiske maler John Cambrian Rowland (1819–1890).
Bildet viser en kvinne med en klokke i den ene hånden og en stokk i den andre ikledd et folkedraktlignende arbeidstøy. I bakgrunnen ses Caernarfon Castle omgitt av seilskip.
Rowlands inspirasjon kom fra kunstmesénen Augusta Hall (Lady Llanover) som var en slags oppfinner av den walisiske nasjonaldrakt. Inspirert av den nye "moten" lot han i årene 1848–50 trykke en rekke avbildninger av draktene, som i sin tur ble svært populære og solgte godt.
Anne Briand
Anne Briand (født 2. juni 1968 i Mulhouse) er en tidligere fransk skiskytter.
Under OL 1992 i Albertville, da skiskyting stod på kvinnenens øvelsesprogram for første gang, var hun med på å ta gull med det franske stafettlaget.
I 1995 ble hun verdensmester på sprintdistansen. Samme sesong gikk hun til topps i verdenscupen sammenlagt.
Karim Aoudia
Karim Aoudia (født 8. april 1986) er en norsk fotballspiller av marokkansk opprinnelse.
Karriere
Aoudia startet sin karriere i Oslo Øst samtidig som han spilte på det norske G-19 landslaget. Under EM sluttspillet for G19 sommeren 2005 kom han på den prestisjefulle topp 10 lista til UEFA. Dette er en liste med spillerne med størst potensial for fremtiden. Dette førte til at Blackburn tilbød han prøvespill.
Dette prøvespillet førte ikke til kontrakt, men Aoudia skrev under for Stabæk hvor han fikk to kamper i cupen for klubben.
I 2007 ble han lånt ut til 1. divisjons-laget Sparta Sarpsborg hvor han spilte fem kamper i norsk 1. divisjon.
16. august 2007 ble han fristilt fra kontrakten med Sarpsborg laget og skrev under for Arendal hvor han ble ut sesongen. I 2008 skrev han under for Lørenskog. I 2009 gikk han til Ullern hvor han ble frem til sommeren. Han gikk deretter tilbake til Lørenskog. Vinteren 2010 kom han til Kjelsås Fotball. Han scoret mot Sandefjord i cupen, og feiret målet med å ta på seg Spiderman-maske. Han forlot Kjelsås i 2013, og har siden spilt for forskjellige lag i lavere divisjoner.
VM i fotball for kvinner 1999 kvalifisering
Kvalifiseringen til VM i fotball for kvinner 1999 hadde 67 deltakende land som kjempet om 15 plasser (USA var garantert plass som vertsnasjon). Antallet deltakere var økt med fire lag fra sist VM. Plassene var fordelt mellom verdensdelene slik:
Afrika (CAF): 2 plasser (én plass mer enn i 1995).
Europa (UEFA): 6 plasser (to plasser mer enn i 1995).
Nord- og Mellom-Amerika og De karibiske øyer (CONCACAF): 1 plass.
Oseania (OFC): 1 plass.
I tillegg ville to lag i de to amerikanske gruppene, et fra hvert forbund, møtes til kvalifisering for den sisteplassen.
Afrika
De to finalistene i Afrikamesterskapet kvalifiserte seg til VM. De to finalistene var
Asia
Plassene var forutbestemt å gå til de to finalistene i Asiamesterskapet i 1997 og til bronsefinalevinneren.
Japan vant bronsefinalen.
Dette var Kinas og Japans tredje og Nord-Koreas første VM.
Europa
For første gang var VM-kvalifiseringen uavhengig av resultatene i EM. Det ble arrangert en egen kvalifisering for de av de europeiske landslagene som hadde kvalifisert seg til klasse A. Det var tilsammen 16 lag fordelt i fire grupper med fire lag som kjempet om 6 plasser. De fire vinnerne kvalifiserte seg direkte, mens de fire nummer to-lagene spilte om de to siste plassene.
Sverige,
Italia,
Norge og
Danmark var gruppevinnerne, mens
Tyskland og
Russland vant omspillet.
Nord- og Mellomamerika og De karibiske øyer
Vinneren av CONCACAFs Nordamerikamesterskap var sikret plass i VM. Nummer to skulle spille mot nummer to i CONMEBOLs Sør-Amerikamesterskap. Vinneren av Nordamerikamesterskapet ble
Canada.
Det var Canadas andre VM.
Sør-Amerika
Vinneren av CONMEBOLs Sør-Amerikamesterskap var sikret plass i VM. Nummer to skulle spille mot nummer to i CONCACAFs Nordamerikamesterskap. Vinneren av Sør-Amerikamesterskapet ble
Brasil.
Omspillet
Nummer to i CONCACAFs Nordamerikamesterskap møtte nummer to i CONMEBOLs Sør-Amerikamesterskap til kamp om den sisteplassen:
Mexico slo Argentina 6-3 over to kamper.
Det var Mexicos første VM.
Oseania
Vinneren av Oseaniamesterskapet 1998 var sikret plass i VM. Vinneren var
Australia.
Det var Australias andre VM.
Noter
<references group='note'/>
Luhuo
Luhuo (kinesisk: 炉霍县; pinyin: Lúhuò Xiàn) er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Befolkningen var på 37,843 innbyggere i 1999.
Administrative enheter
Storkommunen Xindu 新都镇
Kommunene Niba 泥巴乡, Yade 雅德乡, Luoqiu 洛秋乡, Simu 斯木乡, Yimu 宜木乡, Renda 仁达乡, Zhuwei 朱倭乡, Dandu 旦都乡, Chonggu 充古乡, Gengzhi 更知乡, Kaniang 卡娘乡, Chongta 宗塔乡, Zongmai 宗麦乡, Shangluokema 上罗柯马乡, Xialuokema 下罗柯马乡
Samferdsel
Kinas riksvei 317 løper gjennom området. Den fører fra Chengdu til Nagqu i Tibet.
Garzê (Garzê)
Garzê (kinesisk: 甘孜县; pinyin: Gānzī Xiàn) er et fylke i provinsen Sichuan i Folkerepublikken Kina. Det er underordnet det autonome prefektur Garzê for tibetanerne.
Befolkningen var på 56,264 i 1999.
Administrative enheter
Storkommunen Ganzi (Garzê) 甘孜镇
Kommunene Xiala 呷拉乡, Sexidi 色西底乡, Nanduo 南多乡, Shengkang 生康乡, Gonglong 贡隆乡, Zheke 扎科乡, Laima 来马乡, Xise 昔色乡, Kagong 卡攻乡, Renguo 仁果乡, Tuoba 拖坝乡, Si'e 斯俄乡, Tingka 庭卡乡, Xiaxiong 下雄乡, Sitongda 四通达乡, Duoduo 夺多乡, Nike 泥柯乡, Chazha 茶扎乡, Dade 大德乡, Kalong 卡龙乡, Chalong 查龙乡
Samferdsel
Kinas riksvei 317 løper gjennom området. Den fører fra Chengdu i Sichuan til Nagqu i Tibet.
Forsvarsbygg
Forsvarsbygg er en etat underlagt Forsvarsdepartementet. Forsvarsbygg tilrettelegger, bygger, forvalter og avhender eiendom for Forsvaret.
Virksomhet
Forsvarsbygg ble etablert 1. januar 2002 som resultat av et politisk vedtak. Virksomheten er underlagt Forsvarsdepartementet, på linje med Forsvaret, Forsvarsmateriell og Forsvarets forskningsinstitutt. Før Forsvarsbygg ble etablert var virksomheten en del av Forsvarets militære organisasjon under navnet Forsvarets bygningstjeneste (FBT).
Forsvarsbyggs oppgave er å leie ut bygninger og arealer til Forsvaret. Forsvaret er Forsvarsbyggs største og viktigste kunde, men virksomheten har også andre kunder i både offentlig og privat sektor. Forsvarsbygg er i dag den største offentlige eiendomsaktøren i Norge. Ved utgangen av 2021 hadde Forsvarsbygg 1 446 ansatte, fordelt på 1 395 årsverk.
Ved utgangen av 2021 var Forsvarsbyggs eiendomsportefølje på ca. 4,1 millioner kvadratmeter bygningsmasse fordelt på 12 830 bygg og anlegg. Dei totale kostnadene for 2021 var 10,7 milliarder kroner.
Siden 2001 har Forsvarsbygg avhenda 3,1 millioner kvadratmeter ikke formålstjenlig eiendom. Salg av eiendom har gjort at forsvarssektoren har fått rundt 5,6 milliarder kroner netto til høyere prioriterte oppgaver.
Avdelinger
Forsvarsbygg prosjekt og utvikling har ansvaret for planlegging og gjennomføring av investeringsprosjekter. I tillegg kommer komponentutskiftnings- og fornyelsesprosjekter, samt prosjekter for NATO og eventuelt andre departementer/oppdragsgivere.
Forsvarsbygg eiendomsforvaltning Eiendomsforvaltning har ansvaret for forvaltning, drift og vedlikehold av forsvarssektorens eiendommer, bygg og anlegg. Eiendomsforvaltning har også ansvaret for å levere forsyningstjenester (energi, vann og avløp, samt avfallshåndtering). Eiendomsforvaltning har på vegne av Forsvarsbygg ansvaret for å sikre en strukturert og løpende dialog med brukere og leietakere, samt beredskapsarbeid og planarbeid knyttet til styrkeoppbygging.
Forsvarsbygg ressurssenter er Forsvarsbyggs enhet for interne støtteprosesser og faglig rådgivning innen Forsvarsbyggs kompetanseområder. Ressurssenteret leverer tjenester innen administrative tjenester, HR og organisasjonsutvikling, regnskap, IKT, miljørådgivning, juridisk rådgivning, sikring av bygg og kulturminne.
Nasjonale festningsverk
Forsvarsbygg nasjonale festningsverk var en enhet i Forsvarsbygg som i perioden 2005–2017 forvaltet og utviklet de 14 større festningsanlegg og 22 mindre grensebefestninger definert som nasjonale festningsverk i Norge på vegne av Forsvarsdepartementet. Redusert militært nærvær på anleggene har muliggjort en tilgjengeliggjøring av festningene for allmennheten.
Anleggene definert som nasjonale festningsverk er:
Dessuten er De Værdalske befestninger og de såkalte grensebefestningene, en fellesbetegnelse for befestningene som ble anlagt ved Glomma i tiårene omkring unionsoppløsningen i 1905, definert som nasjonale festningsverk.
Bruno Soares
Bruno Soares (født 27. februar 1982) er en brasiliansk tennisspiller. Han representerte landet sitt under Sommer-OL 2012 i London, der han ble utslått i kvartfinalen i double.
Arrapha
Arrapha (gammelsyrisk: ܐܪܦܗܐ; arabisk: أررابخا ,عرفة‎; tyrkisk: Arafa) var en assyrisk by fra oldtiden som eksisterte i hva som i dag er byen Kirkuk i Irak. Byen ligger i irakiske Kurdistan i nærheten av elven Khasa, rundt 250 km nord for Bagdad.
Oldtidsbyen ble grunnlagt en gang rundt 2000 f.Kr. og avledet stedets navn fra gammelakkadisk ordet Arabkha som senere endret seg til Arrapha. I 615 f.Kr. da kong Kyaxares av Medea observerte at assyrerne ble okkupert med babylonerne, invaderte han byen og gjorde den til et av de siste festningene i det nyassyriske rike. Byen var fra svært gammel av et etnisk blandet senter bestående av hurrittere, mitanniere, armenere, og er det samme i dag med kurdere, arabiske tyrkere og assyrere (kaldeiske kristne).
I 1948 ble «Arrapha» navnet på boligområdet innenfor byen Kirkuk som ble bygd av North Oil Company som et sted for å huse sine arbeidere.
Historie
Byen ble opprinnelig grunnlagt av Zagros-Taurus-folket, beslektet med hurritterne. Disse var ellers kjent som gutiere av de som bodde på lavlandet i sørlige Mesopotamia. Under dets gamle navn Arraphkha ble byen hovedstaden til kongedømmet Gutium som er nevnt i opptegnelser på kileskrifttavler i tiden rundt 2400 f.Kr.
Det lille hurrittiske kongedømmet Arraphka hvor byen av samme navn (dagens Kirkuk) var hovedstaden, lå langs den sørøstlige kanten av området som var dominert arisk-mitanniske folk. Fra 1500 til 1360 f.Kr. var alle kongene i Assyria underlagt kongedømmet Mittani. Assyrias opprør mot det hurrittiske kongedømmet Mittani førte antagelig til at kongedømmet falt sammen på 1300-tallet f.Kr. og bidro til sist til kongedømmet endelige sammenbrudd.
Byen nådde sin store blomstring på 1000- og 900-tallet f.Kr. under assyrisk styre, men på 500-tallet f.Kr. ble Assyria erobret av sammenslutning av medere, gjenværende hurrittiske stammer, og babylonere. Den nyassyriske kongen Tiglat-Pileser III (ca 740 f.Kr.) flyttet arameiske stammer dit og gjorde Arrapha til en provins, et langt og smalt område som i dag går langs den østlige siden av Tigris og var nøkkelen til assyrisk militær kontroll over Babylonia.
Etter Akamenide-dynastiet hadde regionen underlagt sitt overherredømme, ble Kirkuk i partiske og sassanidiske områder hovedstad for et lokalt kongedømme kalt Beth Garmai (ܒܝܬܓܪܡܝ) på arameisk.
Honningdugg
Honningdugg eller bladlussukker er en sukkerholdig væske (karbohydrater) som utskilles gjennom en kjertel hos noen bladlus (Hemiptera) og andre plantesugende insekter. Det er et overskudd som insektene må kvitte seg med.
Særlig maur ser nytten i dette og «melker» bladlusene for honningdugg. Maur og bladlus lever i symbiose, mauren beskytter bladlusene og får honningdugg som belønning. Til sammen er det regnet ut at en koloni maur i løpet av en sommer kan ta med seg så mye honningdugg til maurtuen, at det tilsvarer opptil 10 kg sukker.
Battlefield 2
Battlefield 2 er et svensk/amerikansk førstepersonsskytespill utviklet av Digital Illusions CE, utgitt til PC sommeren 2005. Battlefield 2 er en del av Battlefield-serien, og er en etterfølger av Battlefield 1942 og Battlefield Vietnam, men inneholder mange endringer fra originalen. Det nye spillet inkluderer blant annet forbedret fysikk, og dynamisk belysning. Enkelt spiller-modus har tre vanskelighetsgrader inkludert. Fremgang i spillet skjer gjennom kampanjer som også gjør at forskjellige våpen kan låses opp. Spillet tilbyr 15 kart som spillerne kan spille. Alle disse kartene er forskjellige, alt fra en sump til urbane områder.
Spillerne tar roller som soldater i en av spillets arméer og møtes to og to sider i slag. Poenget med spillet er å telle ned motstanderens poeng til 0. Dette oppnås ved å drepe motstandersoldatene eller ved å holde majoriteten av basene i spillet. Som soldat er man en av syv klasser, som hver har ulik bevæpning og egenskaper.
Handling
Handlingen i spillet ble lagt til 2007, i løpet av en verdenskrig mellom forskjellige makt-blokker: USA blir hjulpet av EU og Storbritannia, og ligger i konflikt mot Russland og Kina sammen med en fiktiv Midtøsten-koalisjon kalt MEC som blir hjulpet av forskjellige opprørsgrupper. Det blir ikke gitt noen grunn til hvordan eller hvorfor verdenskrigen egentlig brøt ut, selv om en sannsynlig hypotese var på grunn av kontroll over olje-reserver. Midtøsten og Kina har blitt invadert av amerikanske soldater og EU-styrker, og USA blir invadert av kinesiske soldater og MEC-styrker.
Lag og kommandører
I BF2 kan opp til seks spiller samle seg i et «squad», som følger ordrene til en lagleder. Lederen kan gi ordre om å angripe eller forsvare et område, forflytte laget eller reparere utstyr. I tillegg kan laglederen be om støtte fra kommandøren. Kommandøren er den spilleren på laget med høyest rang av de som har søkt på Kommandørposisjonen, som kan gi ordre til lag, eller gi støtte i form av artilleri, forsyninger, kjøretøy eller overvåkning.
Ribbons
Ribbons er utmerkelser man får for å ha gjort diverse ting i spillet. Et eksempel på det er Aerial Service Ribbon. For å få tak i den må man drepe 19stk mens man sitter i et fly. Følgende er en liste over alle man kan få:
Xinlong
Xinlong (kinesisk: 新龙县; pinyin: Xīnlóng Xiàn), eller Nyagrong, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Battlefield 2
Utvidelser
Det har blitt utgitt én utvidelsespakke til Battlefield 2, i tillegg til to «oppgraderingspakker». Oppgraderingspakkene legger til mye nytt til spillet, men er ikke like omfattende som utvidelsespakker. Special Forces legger til seks nye hærer (til de opprinnelige tre i Battlefield 2), ti kjøretøy, tolv våpen og åtte brett. Utvidelsen hadde fokus på spesialstyrker, som Spetznas(Russland), Special Air Services (England) eller Navy SEALs (USA).
Xinlong
Befolkningen var 42,752 i 1999.
Battlefield 2
Oppgraderingspakker
Euro Force inneholder en EU-hær, med kjøretøy og våpen fra forskjellige europeiske land. Euro Force kan kjøpes over Internett, med Electronic Arts sin nedlastingstjeneste, men er også kommet ut på dvd plate(Battlefield 2: Complete Collection), men da får du alle fire spill på en plate(BF2, Special Forces, Euro Force og Armored Fury). Armored Fury inneholder tre nye brett, to nye kjøretøyklasser og syv nye våpen. Utgivelsesdatoen ble utsatt flere ganger.
Xinlong
Administrative enheter
Storkommunen Rulong 茹龙镇
Kommunene Shadui 沙堆乡, Le'an 乐安乡, Dagai 大盖乡, Ronglu 绕鲁乡, Sewei 色威乡, Jialaxi 甲拉西乡, Lari 拉日马乡, Bomei 博美乡, Longlaxi 尤拉西乡, Zituoxi 子拖西乡, Heping 和平乡, Luogu 洛古乡, Xionglongxi 雄龙西乡, Mari 麻日乡, Tongxiao 通霄乡, Youyi 友谊乡, Pica 皮擦乡, Yanduo 银多乡.
Union College
Union College   er et privat, ikke-kommersielt universitet i Schenectady i delstaten New York i USA. Det ble opprettet i 1795, og er fra 1873 en del av universitetssamarbeidet Union University.
Ved universitetet var det 2 212 studenter og 223 vitenskapelig ansatte i 2006, og samme året var skolepengene US$ 44 043 for studenter ved lærestedet, som er blant de tre høyeste skolepengene ved noen høyere utdanningsinstitusjon i USA. Studiene gis opp til bachelorsnivå.
USAs 21. president, Chester A. Arthur, studerte her før han tiltrådte sin embetsstilling som tollfullmektig og senere tolldirektør i New York.
Rangeringer
U.S. News & World Report rangerte Union College som nummer 41 blant liberal arts-collegene i USA i 2015, Forbes plasserte det på 66.-plass blant alle colleger i USA, mens Washington Monthly rangerte det som nr. 181 av amerikanske liberal arts-colleger i 2014.
Union College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Østerrike under EM i svømmesport 2012
Østerrike deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
Valentin Chalier
Valentin Chalier eller Sha Ruyu, Yongheng (født 10. desember 1697 i Oulx, en by i de piemontesiske alper, nå såvidt i Italia, død 8. desember 1747 i Jiangxi i Kina) var en katolsk kinamisjonær tilhørende jesuittordenen.
Han kom til Kina i 1728, og virket i Beijing der han lenge var superior for byens og så hele landets franske jesuitter.
Fylkesvei 4472
Fylkesvei 4472 går mellom Storhaug og Grude i Klepp kommune. Veien er 1,3 km lang.
Den lille prinsen
Den lille prinsen (fransk: Le Petit Prince) er ei barnebok fra, skrevet og illustrert av den franske forfatteren Antoine de Saint-Exupéry. Boka regnes som en klassiker, og oppfattes både som ei barnebok og som etisk fabel for alle aldre. Gjennom fortellingen presenterer forfatteren sitt humanistiske livssyn, slik det også er kjent fra hans romaner for voksne.
Fylkesvei 4472
Frem til 2019 hadde veien betegnelsen fylkesvei 256.
Den lille prinsen
Han skrev den sommeren og høsten 1942 mens han bodde i Asharoken, New York, etter å ha forlatt Frankrike i kjølvannet av landets kapitulasjon til Tyskland under andre verdenskrig.
Innhold
Den lille prinsen bor på asteroide B 612. En dag begir han seg på reise fra planet til planet i nærheten av sin egen asteroide. Han ønsker å finne en venn, men finner bare stiliserte representanter for ulike destruktive typer: «kongen» – som lever for å herske over andre, «drankeren» – som flykter fra livet og skammen, «businessmannen» – som teller stjernene for å sette dem i banken, «geografen» – som er mer opptatt av å registrere enn av å leve, «den forfengelige mannen» – som er avhengig av andres respons, og «den ensomme lyktetenneren» – som er tvangsmessig styrt av regler og rutiner. På rundreisen forsømmer han sitt eneste ansvar: en rose på sin egen asteroide. «Gjennom sin reise mellom planetene og etter å ha møtt en klok rev og en lur slange forstår Den lille prinsen at han elsker rosen sin. Og mens flyveren gjennom sitt møte med Den lille prinsen forstår hva som er viktig i livet sitt, forstår vi lesere samtidig hva som er viktig i vårt.»
Fortellingen om prinsen er lagt inn i en rammefortelling om en jagerflygers møte med hovedpersonen etter et havari ute i Saharaørkenen. Forfatteren var selv jagerflyger.
Norsk oversettelse
Boka utkom på norsk i 1962, oversatt av Inger Hagerup.
Dramatiseringer, film og TV
Boka har blitt dramatisert for scene, radioteater, dukketeater, som opera (av Rachel Portman) og som musikal.
I 1974 hadde en amerikansk musikalfilm premiere; musikalen hadde libretto og sangtekster av Alan Jay Lerner med musikk av Frederick Loewe. Filmen var regissert av Stanley Donen. Gene Wilder spilte rollen som reven, og Bob Fosse hadde rollen som slangen. Dette viste seg for øvrig å bli den siste musikalen som Lerner og Loewe laget sammen.
En animeserie i 39 episoder ble produsert for TV av det japanske studioet Knack Productions i 1978/1979. En ny animasjonsfilm i regi av Mark Osborne, Den lille prinsen, hadde premiere i 2015.
Boka inngår i flere klassikerutvalg, som Bokklubbens Barnebibliotek, Århundrets 100 bøker ifølge Le Monde og Århundrets Bibliotek.
Fotimakhon Amilova
Fotimakhon Amilova (født 11. februar 1999 ) er en usbekisk handikappsvømmer som representerte Usbekistan under Paralympiske sommerleker 2016. Hun satte verdensrekord for kvinner i klassen SB13 100 m brystsvømming og er den eneste kvinnen som har vunnet paralympisk gull for nasjonen sin.
Marcelo Melo
Marcelo Melo (født 23. september 1983) er en brasiliansk tennisspiller. Han representerte landet sitt under Sommer-OL 2012 i London, der han ble utslått i kvartfinalen i double.
Mammon (TV-serie)
Mammon er en norsk thrillerserie som gikk på NRK1 i 2014 og 2016. Serien ble skapt av brødrene Vegard Stenberg Eriksen, NRK-produsent, og Gjermund Stenberg Eriksen, manusforfatter. Hovedrollen i begge sesonger spilles av Jon Øigarden.
Sesongsynopsis
Første sesong handlet om den gravende nyhetsjournalisten Peter Verås som arbeidet med en finansskandale som involverte hans egen bror. Broren begikk selvmord og Peter ble knust. Peter ble overført til avisens sportsredaksjon. Etter flere år ble saken tatt opp på nytt og det viste seg å være en stor konspirasjon med forgreninger til finansverden og politikere på topp-plan.
Andre sesong var lagt til Norges politiske elite, og tok utgangspunkt i en maktkamp mellom Norges statsminister Michael Woll og finansminister Erik Ulrichsen. Historien startet med at VGs profilerte kommentator Torgeir Hammern ble henrettet, og drapet ble så satt i sammenheng med internasjonale krefter og med forgreininger inn i globale maktstrukturer.
Seertall
Første episode hadde 997 000 seere og en andel på 54 prosent blant alle TV-seere over 12 år, hvorav 623 000 var 50 år eller eldre. Seriens første sesong fikk et seersnitt på 911 000 seere per episode.
Sesong to hadde langt høyere budsjett enn første sesong. Første episode i den nye sesongen ble sett av 692 000 seere, 300 000 færre enn i 2014. Serien mistet noen flere seere utover i sesongen, og endte med et snitt på 647 000 seere.
Sesong 1
VGs anmelder gav første sesong terningkast fem og skrev blant annet: «Bunnsolid nordisk noir. Fra NRK Marienlyst!». Også anmelderne i Aftenposten, Adresseavisa og Dagsavisen gav den terningkast fem. Dagbladet gav den terningkast fire og Serienytt 7/10. Brita Møystad i Filtermagasin slaktet serien ukentlig, episode for episode. Den fikk negativ omtale på Twitter, der mange klagde på dårlig lyd, dårlige dialoger, lite troverdig miljøskildringer, logiske brister og bruk av deus ex machina i siste episode. Morgenbladet var også negative til serien. Siste episode fikk spesielt mye kritikk og Nils Ole Oftebro, en av de sentrale skuespillerne, kom denne kritikken i møte og mente at siste episode ble dårlig på grunn av tidsnød.
Serien fikk lovende omtale for sin første episode i britisk presse, blant annet i nettavisene til The Daily Telegraph og The Independent, mens The Guardian plasserte serien midt på treet; «For all Mammon's shortcomings and despite the creeping sensation that this series wasn't half as profound as its writers wanted it to be, I enjoyed it chiefly as a hard-boiled thriller». Serien vekket ikke nok interesse hos britene, leverte dårlige seertall på britiske Channel 4s kanal More4.
Sesong 2
Sesong to av serien fikk varierte anmeldelser med terningkast i spennet fra to til seks. Dagbladet slaktet serien og ga terningkast to, og kalte serien en «parodisk nyttårskalkun». Aftenposten kalte serien et «mesterlig drama», og ga terningkast seks. Terningkast fem kom fra Klassekampen og Dagsavisen. VGs anmelder ga opprinnelig terningkast fem, men etter å ha sett alle episodene justerte avisen terningkastet ned til fire fordi serien midtveis «irriterte mer enn den underholdte». Adresseavisen ga terningkast fire under tvil, og skrev at serien var i «overkant brutal og buldrende». Andre som ga anmeldelser var Serienytt med 2,5 av 5, og Filmagasinet og Bergens Tidende med fire. Fædrelandsvennen ga terningkast tre, og syntes serien var «skuffende». Dagens Næringsliv ga ikke terningkast, men kritiserte serien for å være lite troverdig. Østlands-posten satte Mammon i kategorien for «kalkuner uten indre sammenheng». Utover sesongen fikk serien stadig mer kritikk av aviser og seere på grunn av komplisert og rotete historiefortelling, dårlig dialog og at serien ikke ble avsluttet på "forståelig" vis.
Sesong 1
Første sesong av serien var nominert til tre Gullruter og to fagpriser under Gullruten 2014: beste TV-drama, beste mannlige skuespiller (Jon Øigarden), beste nye programserie, beste foto - drama (Jon Anton Brekne) og beste originalmusikk (Martin Horntveth).
Sesong 2
For andre sesong vant serien to priser under fagprisutdelingen i forbindelse Gullruten 2016: beste lydproduksjon (Richard Sveen) og beste kostyme/sminke (Marit Sætren og Anna-Lena Langsrud). I tillegg var den nominert til ytterligere en vanlig Gullrute ved beste mannlige skuespiller (Ingar Helge Gimle), og to fagpriser ved beste foto TV-drama (Lars Vestergaard) og beste klipp TV-drama (Carl Jørgen Ringvold og Mirja Melberg).
Høsten 2017 ble seriens andre sesong tildelt den Internasjonale Emmy-prisen i klassen beste dramaserie, og vant da over australske «Wanted», brasilianske «Justiça» og japanske «Moriribito: Guardian of the Spirit».
Lonevågstunnelen
Lonevågstunnelen er en veitunnel på fylkesvei 567 i Osterøy kommune i Vestland. Tunnelen går gjennom Nunnåsfjellet mellom Lonevåg og Ringaneset. Den er 961 meter lang.
Per Andrew Lier
Per Andrew Lier (født 30. juni 1986 i Tønsberg, Vestfold) er en norsk tidligere strongman og vektløfter, som konkurrerte for henholdsvis Kristiansand Strong Team og Tønsberg-Kameratene. I 2009 vant Lier strongmankonkurransen Norges sterkeste mann -105 kg, og han har også vunnet NM-gull i vektløfting som ungdom og junior.
Lier begynte med vektløfting i Tønsberg-Kameratene som 14-åring, og hentet hjem norgesmestertitler som både ungdom og junior under sin tid i klubben. Han holdt det gående til han flyttet til Kristiansand for å studere økonomi etter militæret. I Kristiansand fikk han øynene opp for strongman, og han meldte seg inn i Kristiansand Strong Team. I 2008 kom han på tredjeplass i Norges sterkeste mann -105 kg, og i 2009 vant han konkurransen foran klubbkollegaene Nils Kjetil Sande og Sven von der Lippe.
Resultater og meritter i strongman
== Resultater og meritter i vektløfting   ==
Irland under EM i svømmesport 2012
Irland deltok under EM i svømmesport 2012 i Debrecen, Ungarn, og Eindhoven, Nederland fra 14. til 27. mai 2012.
Sjøbygda
Sjøbygda er den sørligste grenda i Klæbu i Trondheim kommune i Trøndelag. Bebyggelsen ligger ved vestenden av Selbusjøen, og strekker seg langs nordsida av sjøen, fra Svebakken i vest til den gamle gården Nesset og grensa mot Selbu i øst.
Området har vært bebodd siden vikingtida, og har i dag ca. 100 husstander, hvorav i overkant av 40 ligger i boligfeltet Brøttemsåsen. Ellers er også Sjøbygda innfallsporten til Brungmarka, et stort skog- og fjellområde som ligger på sørsida av Selbusjøen. Her er rundt 25 fiskevann med fisk av ymse kvalitet. Sjøbygda spilte tidligere, med sin beliggenhet, en viktig rolle i ferdsel og transport østfra, via Selbusjøen og videre til Trondheim, eller Nidaros, som det tidligere het. Selbusjøen var vanlig ferdselsveg både for pilegrimer, og i forbindelse med frakt av forskjellige varer, som f.eks. kvernstein fra Selbu.
Sentralt i grenda ligger også Klæbu bygdemuseum, på den gamle gården Teigen. Rett over sjøen for museet ligger Karlssteinen, en stor stein som det er et gammelt sagn om.
Ryggstreng
Ryggstreng eller notochord er en seig og tøyelig bruskstruktur som finnes på fosterstadiet hos alle ryggstrengdyr, derav navnet på denne gruppen. Den er dannet av celler fra mesodermen, og definerer den framtidige aksen i fosteret. Hos en del ryggstrengdyr bevares ryggstrengen gjennom hele livet, mens den hos de fleste virveldyr erstattes av virvlene som utgjør ryggsøylen. Ryggstrengen bevares som de bløte kjernene i bruskskivene som ligger mellom knoklene i ryggsøylen, og er med på å gi den smidighet. Hos bruskfisk bevares en tynn rest av ryggstrengen som strekker seg gjennom alle virvlene. Hos enkelte virveldyr, som blåfisken, er ryggvirvlene tilbakedannet og erstattet av en ryggstreng.
Ryggstrengen ligger over tarmen, men under ryggnerven. I tidlige deler av fosterutviklingen er den med på å signalisere og tilrettelegge utviklingen av organsystemene rundt seg, selv om den ofte tilbakedannes og erstattes senere i utviklingen.
Sounding the Seventh Trumpet
Sounding the Seventh Trumpet er Avenged Sevenfold sitt første studioalbum, og har nokså markante forskjeller fra bandets senere album. Dette albumet er nesten bare skriking og har havnet under sjangeren metalcore. Albumet ble gitt ut den 31. januar 2001 gjennom Good Life Recordings, men ble utgitt på nytt den 19. mars 2002 gjennom Hopeless Records. På utgivelsen fra 2001 var ikke gitarist Synyster Gates med, fordi han hadde ikke blitt med i bandet enda, men på utgivelsen fra 2002 var han med på en sang, metallversjonen av «To End the Rapture». «To End the Rapture» var også på bandets 2001-utgivelse, men det var en roligere piano versjon uten Synyster Gates. Metallversjonen av «To End the Rapture» kan også bli funnet på EP-en Warmness on the Soul. Albumbildet fra 2001-utgivelsen er litt annerledes enn albumbildet fra 2002-utgivelsen.
Terkel Rosenqvist
Terkel Nissen Rosenqvist (1921–2011) var en norsk kjemiker og metallurg som var professor ved Norges tekniske høgskole (NTH).
Liv og virke
Rosenqvist ble født den 2. oktober 1921 i Aker. Hans foreldre var forretningsmann Einar Rosenqvist (1892–1962) og Julia (Mulka) Marija Kos (1893-1984). Hans bror var Ivan Th. Rosenqvist. Fra 1945 til 1963 var han gift med Tone Barth, Fredrik Barths søster. Senere ble han gift med Siri Sverdrup Lunden.
Han fullførte sin videregående utdanning i 1938 og ble cand.real. med hovdfag i uorganisk kjemi ved Universitetet i Oslo (UiO) i 1943. Han var deretter vitenskapelig assistent ved UiO, og arbeidet også for Elkem og Christiania Spigerverk. Han ble så ansatt ved NTH i 1945, som lektor fra 1947 og som amanuensis fra 1950 ved University of Chicago. Han ble utnevnt til dosent ved NTH i 1952, tok dr.techn.-graden i 1954 og ble utnevnt til professor i 1955.
Rosenqvist var medlem av Det Kongelige Norske Videnskabers Selskab. Han var gjesteprofessor ved Massachusetts Institute of Technology fra 1959 til 1960, ved University of Wisconsin i 1964 og ved Middle East Technical University (for UNESCO) fra 1966 til 1968. Han bodde i Trondheim fram til sin død.
I 1974 publiserte Rosenqvist boken Principles of Extractive Metallurgy som ble en anerkjent lærebok i prosessmetallurgi.
Han var formann i Trøndelag og Nordmøre krets av Riksmålsforbundet fra 1956 til 1959.
Han er far til sosialøkonom Charlotte Koren, psykiater Randi Rosenqvist og jurist Astri Marija Rosenqvist.
Rosenqvist døde den 1. april 2011 i en alder av 89 år.
The Simple Life
The Simple Life var en amerikansk Reality-TV-serie som ble sendt på amerikansk TV fra 2. desember, 2003 til 5. august, 2007.
Plottet i serien var at Paris Hilton og Nicole Richie, som er av overklassen, skulle ta seg arbeid og prøve ut hvordan det er å leve i arbeiderklassen. I den første sesongen bodde de med familien Leding i Arkansas i en måned, uten kredittkort, mobiltelefoner og annet som kunne lette hverdagen deres. Der måtte de prøve ut forskjellige yrker og kun leve av det de tjente. I sesong to reiste de rundt i USA i en rosa pick-up og tok seg arbeid hvor de enn kunne for å tjene penger til mat og bensin. Den tredje sesongen jobbet de som vikarer i forskjellige yrker, med kun vanlige busser som transportmiddel. I den fjerde sesongen var de vikarierende husmødre for forskjellige familier, da de skulle overta rollen som mor med husarbeid og barnepass og det som fulgte med. I den femte sesongen var jentene på leir i skogen og skulle lære om det enkle livet og hvordan overleve i villmarken.
De første tre sesongene ble sendt på Fox, og de siste to på E!. Samtlige sesonger har blitt gitt ut på DVD.
Patrice Bailly-Salins
Patrice Bailly-Salins (født 21. juni 1964 i Morez) er en fransk tidligere skiskytter. Under OL 1994 på Lillehammer tok han bronse med det franske stafettlaget.
Transylvania University
Transylvania University  er et privat, kristent universitet i Lexington i delstaten Kentucky, USA. Det ble opprettet i 1780.
Ved universitetet var det 1 117 studenter og 100 vitenskapelig ansatte i 2006, og samme året var skolepengene US$ 22 300 for studenter ved lærestedet. Studiene gis opp til bachelornivå.
Evald Hansen
Liv og virke
Hansen var fra Sortland, og arbeidet før andre verdenskrig som sjømann og telegrafist.
I april 1941 sluttet han seg til Kompani Linge i Storbritannia. I april 1942 ble han sammen med Herluf Nygaard smuglet inn i det okkuperte Norge med fiskeskøyte til Godøy ved Ålesund. Den 24. april begynte han som radiotelegrafist for Milorg-gruppen Lark i Trondheim. I juli ble han med to andre Linge-karer kalt til Stockholm, men returnerte til Trondheim i oktober samme år.
Den 16. desember 1942 ble Hansen arrestert av Gestapo i sin leilighet mens han opererte radiosenderen, trolig etter at sendingen var blitt peilet. Herluf Nygaard, som da var leder for Lark, ble arrestert i det samme raidet.
Både Hansen og Nygaard ble torturert på Misjonshotellet, Gestapos hovedkvarter i Trondheim. Nygaard klarte imidlertid å rømme under en fangetransport noen dager senere. Hansen ble holdt to måneder i enecelle på Misjonshotellet, og ble i denne perioden utsatt for stadig tortur. Han ble tvunget til å fortsette sendingene til hovedkvarteret i Storbritannia etter tysk diktat, men klare å signalisere at han sendte under tvang. Ingen av Hansens kontakter ble etterlyst av tyskerne, og det antas at han har utholdt torturen uten å røpe noen navn.
Den 23. mars 1943 ble Hansen overført til Falstad fangeleir. Han var da sterkt redusert helsemessig. På Falstad ble han satt til å skjære is på et frosset vann. På grunn av utilstrekkelig påkledning og sin svekkede tilstand pådro han seg bronkitt og lungebetennelse. Da han etter flere dager ble sendt til sykehus var han for svak til å overleve sykdommen.
Hansen døde på Innherred Sykehus den 5. april 1943. Han ble post mortem tildelt St. Olavsmedaljen med ekegren.
Xiangcheng (Garzê)
Xiangcheng (kinesisk: 乡城县; pinyin: Xiāngchéng Xiàn), eller Qagchêng, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Befolkningen var på 26,102 innbyggere i 1999. Over 92 prosent av dem er tibetanere.
Det tibetansk-buddhistiske tempelet Bsampeling ligger i fylket. Klosteret er nybygd, men restene av det gamle klosteret er fremdeles synlige inne i selve småbyen.
Andy Ram
Andy Ram (født 10. april 1980) er en israelsk tennisspiller. Han representerte landet sitt under Sommer-OL 2012 i London, der han ble utslått i kvartfinalen i double.
Xiangcheng (Garzê)
Fylket ligger høyt oppe i fjellpartiet Shanlui Shan, omgitt av fjelltopper som når opp til 5278 og 5122 moh (fjellet Suolang). Fjellpassene nord og sør for selve småbyen Xiangcheng er på henholdsvis 4163 og 4327 moh (Daxueshanpasset).
Daocheng
Daocheng (kinesisk: 稻城县; pinyin: Dàochéng Xiàn), Dabba, er et fylke i provinsen Sichuan i Folkerepublikken Kina. Det er understilt det autonome prefektur Garzê for tibetanerne.
Befolkningen var på 27,704 innbyggere i 1999.
NM i halvmaraton 2022
Norgesmesterskapet i halvmaraton 2022 ble arrangert i Sandane 1. oktober 2022 som en del av Gloppen Halvmaraton. Arrangør var Fjellhug/Vereide IL.
Mezzo
Mezzo er franskspråklig TV-kanal som har spesialisert seg på klassisk musikk, opera, ballett, folkemusikk, jazz og verdensmusikk. I 2002 fusjonerte Mezzo med TV-kanalen Muzzik, og sammen ble de en av de største kulturkanalene i Europa. Samme året hadde TV-kanalen 10-årsjubileum.
I Norge er kanalen tilgjengelig hos Altibox, Telia og Telenor.
Kanon (musikk)
En kanon (uttales kánon) er en form for sang hvor linjene blir sunget flere ganger. Kanonen går ut på at én eller flere personer blir med i sangen på et senere tidspunkt, noe som gjerne fører til at to linjer overlapper hverandre. Et eksempel kan være Ro, ro, ro din båt. Der kan den andre sangeren begynne å synge fra starten, når den første har kommet til f.eks. «ta din åre fatt» eller «vuggende, vuggende, vuggende, vuggende». Jo kortere tid den neste sangeren venter, jo flere personer kan synge forskjellig på én gang, dette er gjerne avtalt på forhånd.
Edward le Despenser
Edward le Despenser (født i 1310, død i 1342) var en britisk soldat som ble drept i beleiringen av Vannes. Edward giftet seg med den ene datteren til Edmund av Langley som var hertug av York og den yngste sønnen til den britiske kongen Edvard III.
Han var faren til Edward II le Despenser som var ridder av Hosebåndsordenen og som ble baron Le Despencer i en ny opprettelse av baroner som skjedde i 1357. Hans andre sønn het Thomas le Despenser 1. Han var jarl av Gloucester og ble den 2. baron Le Despencer på grunn av nyopprettelsen fra 1357.
Guljaj, Vasia!
Guljaj, Vasia! (originaltittel: Гуляй, Вася!) er en russisk film fra 2017, regissert av Roman Karimov.
Handling
Mitja frir ved et uhell til Alisa (spilt av Svetlana Stepankovskaja) men kvinnens far planlegger umiddelbart en dato for bryllupet deres. Situasjonen blir ytterligere komplisert av det faktum at Mitja fremdeles ikke har skilt seg fra sin tidligere kone - Vasia. Men han ønsker naturligvis ikke å fortelle den nye bruden sin, eller faren hennes, om dette. Men Vasia nekter å gå med på skilsmisse, før Mitja oppfyller en rekke betingelser. En av disse betingelsene er at Mitya må presentere henne for den nye bruden hans.
Kai Angel Næsteby
Kai Angel Næsteby (født 26. juni 1920 i Kristiania, død 16. januar 2003 i Oslo) var en norsk fiolinist, kammermusiker og kapellmester, i sin tid blant landets beste og hyppigst brukte studiomusikere. Han spilte i Oslo Filharmoniske Orkester i 40 år.
Guljaj, Vasia!
Handling
Mitja forsøker derfor å finne en annen ung kvinne, Nastja (spilt av Sofja Rajzman) som går med på å late som hun er bruden hans, foran Vasia. Nastjas kjæreste Maks (spilt av Roman Kurtsyn) blir først irritert etter å ha fått vite om dette opplegget. Men han går deretter med på å ta del i denne affæren, mot å få penger fra Mitja. Men de videre hendelsene utvikler seg ikke på en slik måte Mitja hadde planlagt.
Kai Angel Næsteby
Utdannelse og debut
Næsteby var kjøpmannssønn og vokste opp i Thorvald Meyers gate på Grünerløkka. Han la tidlig musikalske evner for dagen og var sopransolist i Korguttene som ble ledet av Johannes Berg-Hansen. Allerede som tolvåring spilte han fiolinsolo ved guttekorets konsert i Oslo domkirke hvor den unge Rolf Karlsen akkompagnerte på orgel. Han opptrådte også som sopransolist og fiolinsolist på samme konsert allerede i tolvårsalderen. Kai Angel studerte fiolin hos Henrik Due før han som 20-åring i 1940 fikk engasjement som fiolinist i Oslo Filharmoniske Orkester  hvor han etter prøvespill var fast ansatt som 2. fiolinist 1943–1947 og som 1. fiolinist 1947–1979. Med permisjon fra Filharmonien var han 2. konsertmester i Kringkastingsorkestret 1951–1952. Han debuterte som fiolinist i Universitetets aula i 1947 med pianisten Hans Solum som akkompagnatør og med sonater av Georg Friedrich Händel, Francesco Maria Veracini, Cesar Franck og Edvard Grieg på debutprogrammet.
Musikalsk virke
Ellers var han en særdeles aktiv radio- og fjernsynsmusiker som solist og kammermusiker og som konsertmester i ensembler innen mange genrer, som Oslo Strykekvartett, Leiv Flisnes ballroom ensemble, Rolf Myklebusts ensemble, Bjarne Amdahls orkester, Kringkastingsorkestret, Egil Monn-Iversens orkester, Carsten Kloumans orkester, Sigurd Jansens orkester og Alf Blyverkets orkester.
I forlengelsen av Rolf Myklebusts innsats i spissen for Turdansensemblet opprettet han sitt eget Kai Angel Næstebys ensemble med ni musikere fra Filharmonien. Besetningen var tre 1.fiolin, to 2.fiolin, klarinett,cello, kontrabass og gitar. Ensemblet spilte norske bygdedanser i arrangement av blant andre Ragnar Danielsen og kunne hyppig høres i NRK radio. Han var i en årrekke konsertmester ved innspillinger av filmmusikk og i platestudioene hvor han også satte sammen orkestrene. Ved Kongehusets jubiléer ledet han ved flere anledninger et ensemble ved Regjeringens offisielle middager på Akershus slott. I dette ensemblet spilte foruten Næsteby fløytisten Ørnulf Gulbransen, klarinettisten Richard Kjelstrup, fiolinisten Arne Monn-Iversen, cellisten Geir Tore Larsen og Roger Andreassen på klaver. I noen år ledet han også Caféensemblet i NRK med disse musikerne: Næsteby, Arne Monn-Iversen og Reidar Elnan på fiolin, Øyvind Ekornes på cello, Arne Windhoel på kontrabass, Ørnulf Gulbransen på fløyte, Richard Kjelstrup på klarinett og Kaare Ørnung på klaver.
Dirigent og radiosolist
Han gjestedirigerte ofte Kringkastingsorkestret og var i en årrekke alternerende kapellmester ved Det norske teatret hvor han dirigerte Westside Story, Spelemann på taket og The King and I. I to tiår var han dirigent for orkesterforeningene i Fredrikstad og Sarpsborg. Ved en rekke solokonserter i NRK spilte han i hovedsak norsk fiolinmusikk, og blant de bevarte opptakene er en innspilling av Thomas Tellefsens fiolinsonate.
Med absolutt gehør, solid teknikk og rask musikalsk orienteringsevne i kombinasjon med svært omfattende rutine og stilistisk allsidighet var Næsteby en av de mest benyttede musikerne i Norge i etterkrigstida.
Seraglio
Seraglio eller seralj er de deler av et osmansk hushold som er eksklusivt beregnet for kvinner. Ordet kommer fra en italiensk variant av det persiske saraʾi (سرای), som betyr palass eller harem.
Begrepet er forskjellig fra ordet harem. Selv om harem sikter til en del av palasset særskilt beregnet for hustruer og konkubiner, er det dessuten blitt en betegnelse for det tilhørende kvinnefellesskapet selv.
I sammenheng med 1700-tallets europeiske turquerie ble seraljet gjenstand for megen kunst, berømtest nok Mozarts opera Die Entführung aus dem Serail. I Montesquieus Lettres persanes (oversatt til norsk som Persiske brev) er en av hovedpersonene, en perser fra byen Isfahan, beskrevet som beboer fra et seraglio.
«Seraglio» kan også brukes som et konkret stedsnavn, da om hel eller deler av Topkapıpalasset, sultanresidensen i Istanbul.